El termini de presentació de sol·licituds és del 26 de setembre al 9 de desembre de 2019 (ambdós inclosos).
En el moment de presentar la sol·licitud, cal aportar:
També cal presentar documentació acreditativa específica per donar compliment als requisits de la base reguladora 7.2.
Per obtenir la condició de beneficiàries de les subvencions, les entitats sol·licitants han de complir els requisits i les condicions generals que estableix l'article 13 de la Llei general de subvencions, els requisits de les bases reguladores FEDER i els següents:
L'import de les subvencions és del 50% de la despesa subvencionable acceptada de les operacions susceptibles de ser incorporades al Programa operatiu FEDER Catalunya 2014-2020.
En el cas del darrer projecte subvencionat d'acord amb l'ordre de puntuació de l'eix prioritari respectiu, l'import de la subvenció pot ser inferior al 50% si exhaureix l'import destinat a l'eix prioritari sense cobrir totalment l'import sol·licitat.
La quantia de la subvenció és d'un mínim de 100.000 euros i d'un màxim de 2.500.000 euros, en correspondència amb els llindars de la despesa subvencionable que estableix la base 3.2.d).
Són subvencionables totes les despeses que, de manera inequívoca, responguin a la naturalesa de l'operació i estiguin directament relacionades amb l'objecte de l'operació específica subvencionada, resultin estrictament necessàries i s'efectuïn dins del termini d'execució, d'acord amb la normativa aplicable a cada tipus de despesa.
En cap cas el cost dels béns o serveis subvencionats en pot superar el valor de mercat.
Per a més informació sobre les despeses subvencionables, consulteu la base reguladora 5.
La valoració es pondera en cinc categories de compliment (excel·lent, molt bo, bo, pobre i no incideix) dels criteris desglossats en les bases 9.1.1 i 9.1.2, a excepció del criteri 9.1.1.b), al qual s'aplica les puntuacions explicitades.
La valoració es reflectirà amb un nombre enter i un decimal.
Les sol·licituds han de ser valorades d'acord amb els criteris següents:
Criteris de valoració generals (fins a 20 punts):
a) Operacions que fomentin la protecció, rehabilitació i preservació del patrimoni cultural arquitectònic, arqueològic i paleontològic (fins a 6 punts)
La proposta millora el funcionament de l'equipament (fins a 3 punts)
Estat de la conservació actual dels béns i existència de patologies de gravetat i urgència que aconsellin prioritzar la intervenció (fins a 2 punts).
La seva implementació permetrà introduir noves millores en el futur (fins a 1 punt)
b) Categoria de protecció dels béns immobles objecte d'actuació (fins a 5 punts):
Bé Cultural d'Interès Nacional, BCIN (5 punts)
Espais de Protecció Arqueològica, EPA (3 punts)
c) Interès i qualitat del projecte presentat.
Justificació del pla de treball: concordança entre l'operació i els objectius i justificació de les accions per a l'assoliment dels objectius de l'operació (fins a 5 punts)
Alineació entre l'operació i els objectius plantejats (fins a 2 punts)
Interès de les accions proposades: la proposta participa en la configuració d'un mapa equilibrat i coherent del patrimoni cultural en el territori de Catalunya i reforça la capacitat de l'equipament patrimonial per desplegar el seu potencial (fins a 2 punts)
Qualitat de les propostes: novetat o innovació en el marc de l'oferta cultural del territori en què s'inscriu l'equipament patrimonial (fins a 1 punt)
d) Intervencions que impliquin la posada en ús del monument o altre bé cultural, o una part d'aquest o garanteixin la qualitat o millora de l'ús (fins a 2 punts).
e) Grau de potenciació del patrimoni cultural encaminat a augmentar la competitivitat de l'oferta turística catalana i una reactivació de l'economia (fins a 2 punts).
Criteris de valoració específics segons l'eix en què s'emmarquin les actuacions:
a) Operacions emmarcades en l'eix prioritari 2 (fins a 10 punts):
Augment de l'eficàcia i eficiència en la prestació de serveis públics en línia (fins a 2 punts).
Impacte positiu en l'augment de l'ús de les TIC per part dels beneficiaris (fins a 2 punts).
Capacitat de desenvolupar models de serveis públics sostenibles i de màxim abast (fins a 2 punts).
Aplicacions i plataformes tècniques interoperables i solucions de programari lliure segons normes i estàndards nacionals i internacionals, especialment en termes d'accessibilitat, seguretat i qualitat (fins a 1 punt).
Integració de la informació, de les aplicacions i els sectors (fins a 1 punt).
Fomentar l'emprenedoria en el sector TIC, facilitar el creixement de les empreses i incentivar la seva internacionalització (fins a 1 punt).
Repercussió dels projectes, tant pel nombre d'usuaris als quals es beneficiï com per abastar els col·lectius menys afavorits i que contribueixin a crear models sostenibles de prestació dels serveis públics (fins a 1 punt).
b) Operacions emmarcades en l'eix prioritari 4 (fins a 10 punts):
Capacitat de generar beneficis econòmics i socials a Catalunya mitjançant actuacions de promoció de l'economia baixa en carboni o la producció d'energia renovable (fins a 4 punts).
Intervencions basades en auditories energètiques i/o certificacions d'eficiència energètica (fins a 3 punts).
Compliment més enllà dels mínims requeriments legals de comportament energètic (fins a 3 punts).
c) Operacions emmarcades en l'eix prioritari 6 (fins a 10 punts):
Atractiu turístic o contribució a la millorar de l'oferta turística del territori (fins a 5 punts).
Valor arquitectònic i urbanístic i actuacions per a la protecció, el foment i el desenvolupament del patrimoni cultural dels nuclis antics en municipis (fins a 5 punts).
Les sol·licituds que no assoleixin un mínim de 15 punts queden excloses del procediment.
A més, les sol·licituds han d'obtenir, com a mínim, la meitat dels punts tant als criteris de valoració generals (mínim 10 punts) com als criteris de valoració específics del PO FEDER Catalunya 2014-2020 (mínim 5 punts).
En el cas que dues sol·licituds obtinguin la mateixa puntuació total, el desempat es farà comparant la puntuació total obtinguda en els diferents criteris de valoració generals, d'acord amb l'ordre en què s'han recollit en aquesta base.
El formulari normalitzat de sol·licitud s'obté per via telemàtica a través de SIFECAT 1420.
És obligatori que la persona sol·licitant s'autentifiqui amb certificat digital per tramitar la sol·licitud de subvenció.
Un cop presentades les sol·licituds de subvenció, l'OSIC les revisarà i les prepararà per a la comissió de valoració, que les avaluarà d'acord amb els criteris de la base reguladora 9.
La comissió elaborarà una llista provisional de concessió, amb les sol·licituds concedides, en reserva i denegades.
A continuació, L'OSIC notificarà la proposta provisional a cada entitat sol·licitant individualment.
A partir de l'endemà de la notificació, s'obrirà un termini de 10 dies hàbils per presentar el document d'acceptació, desistiment o reformulació del projecte i pressupost.
En cas que no es presenti la documentació o que s'incompleixin els requisits, es procedirà a la inadmissió de la sol·licitud.
Si es presenta reformulació, la comissió de valoració revisarà les noves propostes i avaluaran si s'accepten.
Donat el cas que alguna entitat proposada per a la concessió no l'accepti o desisteixi de la sol·licitud, es pot atorgar la subvenció a les entitats sol·licitants en llista de reserva, per ordre de puntuació.
Acabada la fase de l'acceptació, es notificarà individualment a les persones sol·licitants la resolució definitiva.
També es publicarà al Tauler de la Seu electrònica de l'Administració de la Generalitat.
No presentar el document d'acceptació dins del termini establert implica la inadmissió de la sol·licitud.
Es realitzen pagaments parcials semestrals a mesura que les despeses de l'operació subvencionada es vagin
Per poder rebre els pagaments caldrà que les entitats beneficiàries presentin durant el primer bimestre de l'any la documentació següent:
La justificació de la subvenció concedida es realitza en els terminis següents:
Justificació semestral parcial: Dos cops l'any (el primer cop, fins al 31 de març de cada any, i el segon, fins al 30 de setembre de cada any) cal certificar tant les despeses com els indicadors de productivitat a través de la plataforma SIFECAT1420.
Justificació de l'operació finalitzada: Fins al 31 de desembre de 2023 cal presentar la documentació següent:
Una memòria explicativa del compliment de la finalitat de l'operació subvencionada, que justifiqui el compliment de les condicions que exigeixen aquestes bases, amb indicació de les actuacions realitzades i dels resultats obtinguts.
En aquesta memòria cal incorporar un apartat que analitzi els indicadors que requereix la base 7
Una memòria econòmica sobre el cost total de les activitats realitzades, la qual ha de contenir:
a) Una relació classificada de les despeses de l'activitat.
S'ha de presentar una liquidació del pressupost en el qual s'indiquin i, si escau, es motivin les desviacions respecte al pressupost inicial.
b) Les factures de les despeses imputades a la subvenció o els documents de valor probatori i, si s'escau, la documentació acreditativa del pagament.
Han de ser anteriors a la data de finalització del termini d'execució de l'operació.
c) Certificat de taxador independent degudament acreditat i inscrit en el registre oficial corresponent, en el supòsit d'adquisició de béns immobles.
d) Documentació acreditativa de les actuacions realitzades en relació amb les obligacions de publicitat que s'esmenten a les lletres t i u de la base 17.
e) Si és el cas, relació detallada dels altres ingressos, subvencions o ajuts, públics o privats, que hagin finançat l'operació subvencionada amb indicació de l'import i la seva procedència.
f) Els pressupostos que ha d'haver sol·licitat l'entitat beneficiària i la memòria d'elecció, si escau, d'acord amb el que estableix la base 17.f.
g) Declaració responsable, que s'inclou en el model normalitzat de justificació, que les factures de despeses aportades en la justificació d'aquesta subvenció no s'imputaran a altres línies de subvencions en els imports subvencionats per aquesta línia.
h) Certificat de l'òrgan gestor de l'entitat que acrediti que les activitats s'han dut a terme, els materials s'han instal·lat en les condicions establertes i s'ha complert l'objecte de la subvenció, les condicions i la finalitat.
i) Documentació acreditativa de l'aplicació dels criteris de contractació pública per als béns i serveis adquirits.
j) En cas de contractes menors, cal acreditar-ne la durada amb un document d'inici i un altre de finalització, signats ambdós per l'adjudicatari i l'adjudicador, per tal de poder verificar que la durada és correcta.
k) Si escau, carta de pagament de reintegrament en el supòsit de romanents no aplicats així com dels interessos que se'n derivin.
Tota la documentació per justificar l'ajut s'ha de presentar a través de la plataforma SIFECAT1420.